Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: megállapításának részletes szakmai szabályairól szóló 242/2000. (XII. 23.) Korm. rendeletnek, a települési folyékony
Paragraph Index: 528

megállapításának részletes szakmai szabályairól szóló 242/2000. (XII. 23.) Korm. rendeletnek, a települési folyékony hulladékkal kapcsolatos egységnyi díjtétel meghatározására vonatkozó, 2005. január 1-je óta hatályos szövegezését tartva aggályosnak. Az országgyûlési biztos általános helyettese a jogbiztonság követelményének lehetõsége miatt indított vizsgálatot, és a jogalkalmazás kiszámíthatósága érdekében megvizsgálta a kormányrendelet elõírásait. A 7. § (2) bekezdés b) pontja szerint „az egységnyi díjtétel a települési folyékony hulladékkal kapcsolatos közszolgáltatás esetén: ba) a bb) pontban foglalt kivétellel, az elszállításra kerülõ folyékony hulladék egységnyi térfogatának kezelési díja, bb) az ingatlanon keletkezõ folyékony hulladékmennyiség egységnyi térfogatának, illetve külön jogszabály alapján engedélyezett szennyvíz-elszikkasztás esetében az elszállításra kerülõ folyékony hulladék egységnyi térfogatának kezelési díja. Az ingatlanon keletkezõ folyékony hulladék mennyiségének kiszámításánál, az ingatlanon fogyasztott (számlázott) vízmennyiséget kell alapul venni.” A kormányrendelet vizsgált szakaszai nem adnak egyértelmû választ arra, hogy a települési folyékony hulladékkal kapcsolatos közszolgáltatás esetén az egységnyi díjtétel megállapítása során az önkormányzatok fõszabályként az elszállításra kerülõ folyékony hulladék egységnyi térfogatának kezelési díját, valamint kivételként az ingatlanon keletkezõ folyékony hulladékmennyiség egységnyi térfogatának kezelési díját együttesen alkalmazhatják-e, vagy a két jelzett szabályozás alternatív lehetõséget ad a részükre. A Kormányrendelet 7. § ba) pontja ugyan 2007. július 1-jén hatályát veszti. Ez valószínûsíti azt is, hogy a jogalkotó felkészülési idõt kívánt biztosítani az önkormányzatoknak – az engedélyezett szennyvízelszikkasztás esetét kivéve – a vízfelhasználás mennyiségével arányos díj megállapítására való áttérésre. Ezen szándék azonban a jogalkalmazásra nem hat ki, ugyanis ez a norma szövegének jelenleg nem egyértelmû, nem világos megfogalmazásán nem változtat. Az általános helyettes megállapította, hogy a kormányrendelet megfogalmazása nem egyértelmû és nem kiszámítható, ezért az a jogbiztonság követelményével összefüggõ visszásságot okoz, ezért annak orvoslása érdekében felkérte a környezetvédelmi és vízügyi minisztert, hogy vizsgálja meg a kormányrendelet jelzett szakaszai jogalkalmazásának gyakorlatát. Amennyiben úgy ítéli meg, hogy a szabályok alkalmazásának helytelen, eltérõ gyakorlata valóban a norma nem világos, nem egyértelmû szövegezésére vezethetõk vissza, úgy kezdeményezze annak módosítását. A miniszter a jogszabály módosítását nem tartotta indokoltnak, mert tapasztalataik szerint nem jelent nehézséget a jogszabály értelmezése. Az általános helyettes a miniszter álláspontját tudomásul vette, de jelezte, hogy amennyiben a problémát érintõ újabb panasz érkezik a hivatalba, úgy nem zárkózik el annak ismételt vizsgálatától és az újabb jogalkotással összefüggõ javaslattételtõl. OBH 2977/2005. A jogbiztonság követelményével összefüggõ visszásságot okoz közgyûlés, ha a tervezett lakásotthoni átalakítások során – az eredeti elõterjesztéstõl eltérõen más lakásotthont szüntet meg – a módosított elõterjesztést nem véleményezteti, ha a lakásotthon megszüntetésérõl döntõ határozata meghozatala után szerzi be a szükséges szakvéleményeket, és az új szakvélemények ismeretében nem hoz új – akár a korábbival megegyezõ – határozatot. A gyermekek tájékoztatáshoz és véleménynyilvánításhoz való jogát sérti, és az õket megilletõ kiemelt védelemhez fûzõdõ jogukkal összefüggõ visszásságot okoz, ha a lakásotthon megszüntetése során gyámhivatali határozat nélkül helyezik õket új gondozási helyükre, azzal kapcsolatban nem kérik ki véleményüket, a költözésre nem készítik fel õket, továbbá nincs tudomásuk arról, hogy panasszal fordulhatnak a gyermekjogi képviselõhöz. A panaszos beadványában a több telephelyen mûködõ Fejér Megyei Lakásotthon-hálózat átszervezésével kapcsolatban sérelmezte, hogy az egyes lakásotthonok gondozottjainak áthelyezése gyámhivatali határozat nélkül, a gyermekek érdekeit figyelmen kívül hagyva történt. Sérelmezte továbbá, hogy annak ellenére, hogy az elõterjesztésében a Rácal- 2006/162/II. szám mási Lakásotthon megszüntetését nem is tervezték, a közgyûlés módosított elõterjesztésében ennek az intézménynek a megszüntetése mellett döntött. A Rácalmási Lakásotthonban gondozottak 80%-a a roma kisebbséghez tartozott, ezért a panaszos véleménye szerint az intézkedés kisebbségi jogokat is sértett. A gyermeki és kisebbségi jogok sérelmének gyanúja miatt az általános helyettes és a kisebbségi biztos közös vizsgálatot indított. A biztosok rendelkezésére bocsátott dokumentumok szerint az ügyben érintett lakásotthonokból a gondozottak áthelyezése nem volt összefüggésbe hozható kisebbségi származásukkal, tehát nem történt hátrányos megkülönböztetés. A vizsgálat ezért a gyermeki jogok érvényesülése szempontjából tekintette át a lakásotthon átszervezése során tett intézkedéseket. A közgyûlés 2004 áprilisában tárgyalta a lakásotthonok átalakítására vonatkozó javaslatokat. A Fejér Megyei Lakásotthon-hálózat gondozási helyei közül – a gyermekvédelmi szakellátásban nevelkedõk létszámának csökkenése miatt – mintegy 50 férõhelyet tartósan nem tudtak betölteni. A közgyûlés megállapította, hogy a takarékos gazdálkodás érdekében a férõhelyek számának a gyermeklétszámhoz kell igazodnia. A közgyûlés javaslata szerint Mezõfalván két, Lepsényben és Sárosdon egy-egy lakásotthont kellett volna megszüntetni. A javaslatot a megyei gyámhivatal a gyermekvédelmi törvény (Gyvt.) elõírása alapján véleményezte. Véleményéhez mellékelte az Nemzeti Család és Szociálpolitikai Intézet véleményét is. Az intézet véleményében közölte, hogy a tervezett – jelentõs mértékû átalakítást – a rendelkezésére álló idõ rövidsége miatt nem tudta felelõsen értékelni, ezért csupán néhány, nem szakmai, hanem jogértelmezési problémát, kérdést elemzett. A tervezett racionalizálásról az intézet átfogó szakmai véleményt nem tudott alkotni. Az eredeti tervtõl eltérõen a közgyûlés 2004. november 25-én kelt határozatával a rácalmáson mûködõ négy lakásotthon megszüntetésérõl döntött. A közgyûlés a módosított elõterjesztést – amely eredményeként a Rácalmási Lakásotthonokat megszüntették – sem a megyei gyámhivatallal, sem az intézettel nem véleményeztette. A biztosok megállapították, hogy a közgyûlés ezzel a mulasztásával a jogbiztonság követelményével összefüggõ visszásságot okozott. A közgyûlés döntését az érintett lakásotthonok dolgozói és a megyei gyámhivatal vezetõje is – elsõsorban eljárási hibákra hivatkozva – sérelmezte. A közgyûlés a mulasztást pótolta, a módosított elõterjesztést mind a megyei gyámhivatallal, mind pedig az intézettel véleményeztette. A vélemények a Rácalmási Lakásotthon megszüntetését nem támogatták. A közgyûlés a vélemények ismeretében a Lakásotthoni-hálózat racionalizásáról szóló elõterjesztésrõl nem szavazott újra, korábbi határozatát hatályban tartotta. A rácalmási lakásotthonokban gondozott gyermekek új gondozási helyét

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes